Hanne Solheim Hansen

Hanne Elenora Solheim Hansen (født 22. juli 1962 i kjøpstaden Nysted på Lolland i Danmark) er en norsk universitetsleder og rektor ved Nord universitet.

Hansen overtok som rektor etter professor Bjørn Olsen, som hadde denne stillingen fra 2016 til 2019. Hun var konstituert rektor fra 18. januar til 26. juni 2019, da hun ble fast ansatt som rektor. 

Hun flyttet til Norge som 23-åring, og er bosatt i Steinkjer. 

Hansen begynte som førsteamanuensis ved Høgskolen i Nord-Trøndelag i 1995, og har senere arbeidet som faglærer, dekan, studieleder og prorektor for utdanning innen høyskolesystemet som ble omorganisert til Nord universitet.

Hansen har bakgrunn fra husdyrfaget, og har blant annet undervist i hvordan produsere kjøtt og melk effektivt og etisk. Hansen tok sin doktorgrad på radioaktivitet.

Referanser

Eksterne lenker 
 Presentasjon på nettsidene til Nord Universitet 

Nord universitet
Rektorer ved universiteter og høyskoler i Norge